section_heading: Svećeništvo
paragraph_text: Kao župni vikar u Dračevu službovao je od 1986. do 1987. godine. Od 1988. do 1992. kao misionar službovao je u župi Kaning’ombe u biskupiji Iringi (Tanzanija). Na poziv biskupa Žanića vraća se iz misija i odlazi na službu u hrvatsku župu u Oakville, u Hamiltonskoj biskupiji (Kanada), od 1993. do 1996. godine. Biskup Ratko Perić šalje ga na dvogodišnji studij liturgije na Institutu pastoralne litrugije u Padovi (tal.  Istituto di liturgia pastorale). Nakon povratka, od 1998. do 2002., službovao je kao župnik mostarske Katedrale, a nakon toga od 2002. do 2011. obavljao je službu biskupskog vikara za pastoral. Dužnost ravnatelja Papinskih misijskih djela Bosne i Hercegovine obavljao je od 2011. do 2016. kada je preuzeo dužnost župnika i upravitelja Svetišta Presvetog Srca Isusova u Studencima. Sudjelovao je u radu raznih vijeća i povjerenstava Biskupske konferencije Bosne i Hercegovine.